nibzard/narodne-novine-full-text-markdown huggingface dataset:
## Odluka o pravilima za statutarnu certifikaciju pomorskih brodova, Dio 15. - Sredstva za signalizaciju (2012)

### NN 74/2012 (4.7.2012.), Odluka o pravilima za statutarnu certifikaciju pomorskih brodova, Dio 15. - Sredstva za signalizaciju (2012)

HRVATSKI REGISTAR BRODOVA

1727

Na temelju stavka 3., čl. 1019. Pomorskog zakonika Republike Hrvatske (»Narodne novine« 181/2004, 76/2007, 146/2008 i 61/2011) Upravno vijeće Hrvatskog registra brodova donosi

ODLUKU

O PRAVILIMA ZA STATUTARNU CERTIFIKACIJU POMORSKIH BRODOVA, Dio 15. – SREDSTVA ZA SIGNALIZACIJU (2012.)

1.1 Donose se PRAVILA ZA STATUTARNU CERTIFIKACIJU POMORSKIH BRODOVA, Dio 15. – SREDSTVA ZA SIGNALIZACIJU (2012.), koji sadrži ove odsjeke:

1. Opći zahtjevi

2. Oprema brodova sredstvima za signalizaciju

3. Konstrukcija signalnih sredstava

4. Postavljanje signalnih sredstava na brodu

5. Signali pogibelji

1.3 Pravila iz t. 1.1 ove odluke stupaju na snagu 1. srpnja 2012. godine.

1.4 Stupanjem na snagu ovih pravila, prestaju vrijediti Pravila za statutarnu certifikaciju pomorskih brodova, Dio 15 – SREDSTVA ZA SIGNALIZACIJU iz 2009. godine, objavljena u »Narodnim novinama« br. 65/2009.

Broj: 640/KN/JB

Split, 18. lipnja 2012.

Predsjednik

Upravnog vijeća

Perica Šolić, v. r.

Odluka, NN 74/2012-1727
## Odluka o pravilima za statutarnu certifikaciju pomorskih brodova, Dio 16. - Pomagala za navigaciju (2012)

### NN 74/2012 (4.7.2012.), Odluka o pravilima za statutarnu certifikaciju pomorskih brodova, Dio 16. - Pomagala za navigaciju (2012)

HRVATSKI REGISTAR BRODOVA

1728

Na temelju stavka 3., čl. 1019. Pomorskog zakonika Republike Hrvatske (»Narodne novine« 181/2004, 76/2007, 146/2008 i 61/2011) Upravno vijeće Hrvatskog registra brodova donosi

ODLUKU

O PRAVILIMA ZA STATUTARNU CERTIFIKACIJU POMORSKIH BRODOVA, Dio 16. – POMAGALA ZA NAVIGACIJU (2012.)

1.1 Donose se Pravila za statutarnu certifikaciju pomorskih brodova, Dio 16. – POMAGALA ZA NAVIGACIJU (2012.), koja sadrže ove odsjeke:

1. Opći zahtjevi

2. Zahtjevi za opremanje brodova navigacijskim sustavima i opremom

3. Izvedba i postavljanje pomagala za navigaciju na brodu

1.2 Pravila iz t. 1.1 ove odluke stupaju na snagu 1. srpnja 2012. godine.

1.3 Stupanjem na snagu ovih pravila, prestaju vrijediti Pravila za tehnički nadzor pomorskih brodova, Dio 16. – POMAGALA ZA NAVIGACIJU iz 2011. godine, objavljena u »Narodnim novinama« br. 89/2011.

Broj: 639/KN/JB

Split, 18. lipnja 2012.

Predsjednik

Upravnog vijeća

Perica Šolić, v. r.

Odluka, NN 74/2012-1728
## Odluka o razrješenju potpredsjednika i izboru potpredsjednice i razrješenju i izboru člana Odbora za zakonodavstvo Hrvatskoga sabora

### NN 75/2012 (6.7.2012.), Odluka o razrješenju potpredsjednika i izboru potpredsjednice i razrješenju i izboru člana Odbora za zakonodavstvo Hrvatskoga sabora

HRVATSKI SABOR

1729

Na temelju članka 81. Ustava Republike Hrvatske i članka 60. Poslovnika Hrvatskoga sabora, Hrvatski sabor na sjednici 29. lipnja 2012., donio je

ODLUKU

O RAZRJEŠENJU POTPREDSJEDNIKA I IZBORU POTPREDSJEDNICE I RAZRJEŠENJU I IZBORU ČLANA ODBORA ZA ZAKONODAVSTVO HRVATSKOGA SABORA

I.

Razrješuje se potpredsjednik Odbora za zakonodavstvo Hrvatskoga sabora mr. sc. JOSIP SALAPIĆ.

II.

Za potpredsjednicu Odbora za zakonodavstvo Hrvatskoga sabora bira se ANA LOVRIN.

III.

Razrješuje se članica Odbora za zakonodavstvo Hrvatskoga sabora ANA LOVRIN.

IV.

Za člana Odbora za zakonodavstvo Hrvatskoga sabora bira se ŠIMO ĐURĐEVIĆ.

Klasa: 021-13/12-12/79

Zagreb, 29. lipnja 2012.

HRVATSKI SABOR

Potpredsjednik

Hrvatskoga sabora

Josip Leko, v. r.

Odluka, NN 75/2012-1729
## Odluka o razrješenju i izboru potpredsjednika i raz­rješenju i izboru člana Odbora za vanjsku politiku Hrvatskoga sabora

### NN 75/2012 (6.7.2012.), Odluka o razrješenju i izboru potpredsjednika i raz­rješenju i izboru člana Odbora za vanjsku politiku Hrvatskoga sabora

HRVATSKI SABOR

1730

Na temelju članka 81. Ustava Republike Hrvatske i članka 62. Poslovnika Hrvatskoga sabora, Hrvatski sabor na sjednici 29. lipnja 2012., donio je

ODLUKU

O RAZRJEŠENJU I IZBORU POTPREDSJEDNIKA I RAZRJEŠENJU I IZBORU ČLANA ODBORA ZA VANJSKU POLITIKU HRVATSKOGA SABORA

I.

Razrješuje se potpredsjednik Odbora za vanjsku politiku Hrvatskoga sabora FRANO MATUŠIĆ.

II.

Za potpredsjednika Odbora za vanjsku politiku Hrvatskoga sabora bira se DAVOR IVO STIER.

III.

Razrješuje se član Odbora za vanjsku politiku Hrvatskoga sabora DAVOR IVO STIER.

IV.

Za člana Odbora za vanjsku politiku Hrvatskoga sabora bira se FRANO MATUŠIĆ.

Klasa: 021-13/12-12/78

Zagreb, 29. lipnja 2012.

HRVATSKI SABOR

Potpredsjednik

Hrvatskoga sabora

Josip Leko, v. r.

Odluka, NN 75/2012-1730
## Odluka o razrješenju i izboru članova Odbora za pravosuđe Hrvatskoga sabora

### NN 75/2012 (6.7.2012.), Odluka o razrješenju i izboru članova Odbora za pravosuđe Hrvatskoga sabora

HRVATSKI SABOR

1731

Na temelju članka 81. Ustava Republike Hrvatske i članka 74. Poslovnika Hrvatskoga sabora, Hrvatski sabor na sjednici 29. lipnja 2012., donio je

ODLUKU

O RAZRJEŠENJU I IZBORU ČLANOVA ODBORA ZA PRAVOSUĐE HRVATSKOGA SABORA

I.

Razrješuje se član Odbora za pravosuđe Hrvatskoga sabora

TOMISLAV KARAMARKO.

II.

Za članove Odbora za pravosuđe Hrvatskoga sabora biraju se

ZVONKO MILAS,

ILIJA FILIPOVIĆ.

Klasa: 021-13/12-12/77

Zagreb, 29. lipnja 2012.

HRVATSKI SABOR

Potpredsjednik

Hrvatskoga sabora

Josip Leko, v. r.

Odluka, NN 75/2012-1731
## Odluka o razrješenju i izboru potpredsjednika i raz­rješenju i izboru člana Odbora za zdravstvo i socijalnu skrb Hrvatskoga sabora

### NN 75/2012 (6.7.2012.), Odluka o razrješenju i izboru potpredsjednika i raz­rješenju i izboru člana Odbora za zdravstvo i socijalnu skrb Hrvatskoga sabora

HRVATSKI SABOR

1732

Na temelju članka 81. Ustava Republike Hrvatske i članka 76.b Poslovnika Hrvatskoga sabora, Hrvatski sabor na sjednici 29. lipnja 2012., donio je

ODLUKU

O RAZRJEŠENJU I IZBORU POTPREDSJEDNIKA I RAZRJEŠENJU I IZBORU ČLANA ODBORA ZA ZDRAVSTVO I SOCIJALNU SKRB HRVATSKOGA SABORA

I.

Razrješuje se potpredsjednik Odbora za zdravstvo i socijalnu skrb Hrvatskoga sabora dr. sc. DUJOMIR MARASOVIĆ.

II.

Za potpredsjednika Odbora za zdravstvo i socijalnu skrb Hrvatskoga sabora bira se DARKO MILINOVIĆ.

III.

Razrješuje se član Odbora za zdravstvo i socijalnu skrb Hrvatskoga sabora DARKO MILINOVIĆ.

IV.

Za člana Odbora za zdravstvo i socijalnu skrb Hrvatskoga sabora bira se dr. sc. DUJOMIR MARASOVIĆ.

Klasa: 021-13/12-12/74

Zagreb, 29. lipnja 2012.

HRVATSKI SABOR

Potpredsjednik

Hrvatskoga sabora

Josip Leko, v. r.

Odluka, NN 75/2012-1732
## Odluka o razrješenju predsjednika i izboru predsjednice Odbora za obitelj, mladež i šport Hrvatskoga sabora

### NN 75/2012 (6.7.2012.), Odluka o razrješenju predsjednika i izboru predsjednice Odbora za obitelj, mladež i šport Hrvatskoga sabora

HRVATSKI SABOR

1733

Na temelju članka 81. Ustava Republike Hrvatske i članka 78. Poslovnika Hrvatskoga sabora, Hrvatski sabor na sjednici 29. lipnja 2012., donio je

ODLUKU

O RAZRJEŠENJU PREDSJEDNIKA I IZBORU PREDSJEDNICE ODBORA ZA OBITELJ, MLADEŽ I ŠPORT HRVATSKOGA SABORA

I.

Razrješuje se predsjednik Odbora za obitelj, mladež i šport Hrvatskoga sabora DARKO MILINOVIĆ.

II.

Za predsjednicu Odbora za obitelj, mladež i šport Hrvatskoga sabora bira se JADRANKA KOSOR.

Klasa: 021-13/12-12/73

Zagreb, 29. lipnja 2012.

HRVATSKI SABOR

Potpredsjednik

Hrvatskoga sabora

Josip Leko, v. r.

Odluka, NN 75/2012-1733
## Odluka o razrješenju i izboru člana Odbora za lokalnu i područnu (regionalnu) samoupravu Hrvatskoga sabora

### NN 75/2012 (6.7.2012.), Odluka o razrješenju i izboru člana Odbora za lokalnu i područnu (regionalnu) samoupravu Hrvatskoga sabora

HRVATSKI SABOR

1734

Na temelju članka 81. Ustava Republike Hrvatske i članka 103. Poslovnika Hrvatskoga sabora, Hrvatski sabor na sjednici 29. lipnja 2012., donio je

ODLUKU

O RAZRJEŠENJU I IZBORU ČLANA ODBORA ZA LOKALNU I PODRUČNU (REGIONALNU) SAMOUPRAVU HRVATSKOGA SABORA

I.

Razrješuje se član Odbora za lokalnu i područnu (regionalnu) samoupravu Hrvatskoga sabora DAVORIN MLAKAR.

II.

Za člana Odbora za lokalnu i područnu (regionalnu) samoupravu Hrvatskoga sabora bira se BRANKO KUTIJA.

Klasa: 021-13/12-12/76

Zagreb, 29. lipnja 2012.

HRVATSKI SABOR

Potpredsjednik

Hrvatskoga sabora

Josip Leko, v. r.

Odluka, NN 75/2012-1734
## Odluka o razrješenju predsjednice i izboru predsjednika Nacionalnog vijeća za praćenje provedbe Strategije suzbijanja korupcije

### NN 75/2012 (6.7.2012.), Odluka o razrješenju predsjednice i izboru predsjednika Nacionalnog vijeća za praćenje provedbe Strategije suzbijanja korupcije

HRVATSKI SABOR

1735

Na temelju članka 81. Ustava Republike Hrvatske i članka 4. Odluke o Nacionalnom vijeću za praćenje provedbe Strategije suzbijanja korupcije (»Narodne novine«, br. 82/06. i 35/09.), Hrvatski sabor na sjednici 29. lipnja 2012., donio je

ODLUKU

RAZRJEŠENJU PREDSJEDNICE I IZBORU PREDSJEDNIKA NACIONALNOG VIJEĆA ZA PRAĆENJE PROVEDBE STRATEGIJE SUZBIJANJA KORUPCIJE

I.

Razrješuje se predsjednica Nacionalnog vijeća za praćenje provedbe Strategije suzbijanja korupcije ANA LOVRIN.

II.

Za predsjednika Nacionalnog vijeća za praćenje provedbe Strategije suzbijanja korupcije bira se VLADIMIR ŠEKS.

Klasa: 021-13/12-12/75

Zagreb, 29. lipnja 2012.

HRVATSKI SABOR

Potpredsjednik

Hrvatskoga sabora

Josip Leko, v. r.

Odluka, NN 75/2012-1735
## Odluka o dodjeli odlikovanja Njegovoj Ekscelenciji Vladimiru Raspudiću Redom kneza Branimira s ogrlicom

### NN 75/2012 (6.7.2012.), Odluka o dodjeli odlikovanja Njegovoj Ekscelenciji Vladimiru Raspudiću Redom kneza Branimira s ogrlicom

75 06.07.2012 Odluka o dodjeli odlikovanja Njegovoj Ekscelenciji Vladimiru Raspudiću Redom kneza Branimira s ogrlicom

PREDSJEDNIK REPUBLIKE HRVATSKE

1736

Na temelju članka 98. Ustava Republike Hrvatske (»Narodne novine« broj 85/10 – pročišćeni tekst) i članka 2., 3. i 11. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), donosim

ODLUKU

O DODJELI ODLIKOVANJA

Redom kneza Branimira s ogrlicom za razvijanje dobrih odnosa između Republike Hrvatske i Bosne i Hercegovine, odlikuje se

Njegova Ekscelencija VLADIMIR RASPUDIĆ.

Klasa: 060-04/12-06/06

Urbroj: 71-05-04/1-12-01

Zagreb, 18. lipnja 2012.

Predsjednik
Republike Hrvatske
Ivo Josipović, v. r.

Odluka, NN 75/2012-1736
## Odluka o dodjeli odlikovanja Njegovoj Ekscelenciji dr. Berndu Fischeru Redom kneza Branimira s ogrlicom

### NN 75/2012 (6.7.2012.), Odluka o dodjeli odlikovanja Njegovoj Ekscelenciji dr. Berndu Fischeru Redom kneza Branimira s ogrlicom

PREDSJEDNIK REPUBLIKE HRVATSKE

1737

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članka 2., 3. i 11. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), donosim

ODLUKU

O DODJELI ODLIKOVANJA

Redom kneza Branimira s ogrlicom za razvijanje dobrih odnosa između Republike Hrvatske i Savezne Republike Njemačke, odlikuje se

Njegova Ekscelencija dr. BERND FISCHER.

Klasa: 060-04/12-06/05

Urbroj: 71-05-04/1-12-01

Zagreb, 18. lipnja 2012.

Predsjednik

Republike Hrvatske

Ivo Josipović, v. r.

Odluka, NN 75/2012-1737
## Odluka o dodjeli odlikovanja Njegovoj Ekscelenciji Karelu Kühnlu Redom kneza Branimira s ogrlicom

### NN 75/2012 (6.7.2012.), Odluka o dodjeli odlikovanja Njegovoj Ekscelenciji Karelu Kühnlu Redom kneza Branimira s ogrlicom

PREDSJEDNIK REPUBLIKE HRVATSKE

1738

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članka 2., 3. i 11. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), donosim

ODLUKU

O DODJELI ODLIKOVANJA

Redom kneza Branimira s ogrlicom za razvijanje dobrih odnosa između Republike Hrvatske i Češke Republike, odlikuje se

Njegova Ekscelencija KAREL KÜHNL.

Klasa: 060-04/12-06/04

Urbroj: 71-05-04/1-12-01

Zagreb, 18. lipnja 2012.

Predsjednik

Republike Hrvatske

Ivo Josipović, v. r.

Odluka, NN 75/2012-1738
## Odluka o dodjeli odlikovanja Njegovoj Ekcelenciji Danči Markovskom Redom kneza Branimira s ogrlicom

### NN 75/2012 (6.7.2012.), Odluka o dodjeli odlikovanja Njegovoj Ekcelenciji Danči Markovskom Redom kneza Branimira s ogrlicom

PREDSJEDNIK REPUBLIKE HRVATSKE

1739

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članka 2., 3. i 11. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), donosim

ODLUKU

O DODJELI ODLIKOVANJA

Redom kneza Branimira s ogrlicom za razvijanje dobrih odnosa između Republike Hrvatske i Republike Makedonije, odlikuje se

Njegova Ekscelencija DANČO MARKOVSKI.

Klasa: 060-04/12-06/03

Urbroj: 71-05-04/1-12-01

Zagreb, 6. travnja 2012.

Predsjednik

Republike Hrvatske

Ivo Josipović, v. r.

Odluka, NN 75/2012-1739
## Odluka o dodjeli odlikovanja Njegovoj Ekscelenciji Joseu Enrique Horcajada Schwartzu Redom kneza Branimira s ogrlicom

### NN 75/2012 (6.7.2012.), Odluka o dodjeli odlikovanja Njegovoj Ekscelenciji Joseu Enrique Horcajada Schwartzu Redom kneza Branimira s ogrlicom

PREDSJEDNIK REPUBLIKE HRVATSKE

1740

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članka 2., 3. i 11. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), donosim

ODLUKU

O DODJELI ODLIKOVANJA

Redom kneza Branimira s ogrlicom, za uspostavu i iznimnu suradnju između Republike Hrvatske i Ureda Organizacije za europsku sigurnost i suradnju u Zagrebu te osobite zasluge stečene promicanjem međunarodnog položaja i ugleda Republike Hrvatske, kao i njezina odnosa s drugim državama, odlikuje se

Njegova Ekscelencija JOSE ENRIQUE HORCAJADA SCHWARTZ.

Klasa: 060-04/12-06/02

Urbroj: 71-05-04/1-12-01

Zagreb, 6. travnja 2012.

Predsjednik

Republike Hrvatske

Ivo Josipović, v. r.

Odluka, NN 75/2012-1740
## Odluka o dodjeli odlikovanja Redom Stjepana Radića

### NN 75/2012 (6.7.2012.), Odluka o dodjeli odlikovanja Redom Stjepana Radića

PREDSJEDNIK REPUBLIKE HRVATSKE

1741

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članka 2., 3. i 17. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

O DODJELI ODLIKOVANJA

Redom Stjepana Radića, za osobit doprinos antifašističkim temeljima Republike Hrvatske, a u prigodi 71. obljetnice ustanka naroda Hrvatske i 67. obljetnice pobjede nad fašizmom, odlikuju se

1. ANTE (Ante) ADORIĆ

2. IVO (Albert) BARIĆ

3. JAKOV (Ivan) JUKIĆ,

4. SLAVICA (Petar) KANIĆ-DETELIĆ,

5. OLEG (Oleg) MANDIĆ,

6. JOVAN (Nikola) NIŠEVIĆ,

7. TOMISLAV (Tomo) RAVNIĆ,

8. NIKOLA (Stanko) UZELAC,

9. MARINKO (Marin) VLAŠIĆ.

Klasa: 060-03/12-12/01

Urbroj: 71-05-04/1-12-01

Zagreb, 18. lipnja 2012.

Predsjednik

Republike Hrvatske

Ivo Josipović, v. r.

Odluka, NN 75/2012-1741
## Odluka o dodjeli odlikovanja Redom Danice hrvatske s likom Marka Marulića

### NN 75/2012 (6.7.2012.), Odluka o dodjeli odlikovanja Redom Danice hrvatske s likom Marka Marulića

PREDSJEDNIK REPUBLIKE HRVATSKE

1742

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članka 2., 3. i 18. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

O DODJELI ODLIKOVANJA

Redom Danice hrvatske s likom Marka Marulića za osobite zasluge za kulturu i njeno promicanje u svijetu, odlikuju se

I. CHRISTOPHER CVIIĆ – posmrtno

2. dr. sc. BRANKO FRANOLIĆ – posmrtno.

Klasa: 060-03/12-13/11

Urbroj: 71-05-04/1-12-01

Zagreb, 18. lipnja 2012.

Predsjednik

Republike Hrvatske

Ivo Josipović, v. r.

Odluka, NN 75/2012-1742
## Odluka o dodjeli odlikovanja Redom Danice hrvatske, s likom Ruđera Boškovića

### NN 75/2012 (6.7.2012.), Odluka o dodjeli odlikovanja Redom Danice hrvatske, s likom Ruđera Boškovića

PREDSJEDNIK REPUBLIKE HRVATSKE

1743

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članka 2., 3. i 18. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

O DODJELI ODLIKOVANJA

Redom Danice hrvatske s likom Ruđera Boškovića za osobite zasluge za znanost i njeno promicanje u Republici Hrvatskoj i svijetu, odlikuju se

akademik MILAN (Jure) HERAK,

akademik DRAGO (Martin) IKIĆ,

akademik IVAN (Božo) JURKOVIĆ i

prim. dr. ŠTEFANIJA (Dominik) PURETIĆ.

Klasa: 060-03/12-13/10

Urbroj: 71-05-04/1-12-01

Zagreb, 18. lipnja 2012.

Predsjednik

Republike Hrvatske

Ivo Josipović, v. r.

Odluka, NN 75/2012-1743
## Odluka o dodjeli odlikovanja Ivana-Šime (Tomo) Šimatovića Redom Danice hrvatske s likom Antuna Radića

### NN 75/2012 (6.7.2012.), Odluka o dodjeli odlikovanja Ivana-Šime (Tomo) Šimatovića Redom Danice hrvatske s likom Antuna Radića

PREDSJEDNIK REPUBLIKE HRVATSKE

1744

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članka 2., 3. i 18. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

O DODJELI ODLIKOVANJA

Redom Danice hrvatske s likom Antuna Radića za osobite zasluge za prosvjetu i dugogodišnje kontinuirano donatorstvo glazbenih instrumenata diljem Republike Hrvatske, odlikuje se

IVAN – ŠIME (Tomo) ŠIMATOVIĆ.

Klasa: 060-03/12-13/03

Urbroj: 71-05-04/1-12-01

Zagreb, 18. lipnja 2012.

Predsjednik

Republike Hrvatske

Ivo Josipović, v. r.

Odluka, NN 75/2012-1744
## Odluka o odjeli odlikovanja Christianu Lodi Redom hrvatskog pletera

### NN 75/2012 (6.7.2012.), Odluka o odjeli odlikovanja Christianu Lodi Redom hrvatskog pletera

PREDSJEDNIK REPUBLIKE HRVATSKE

1745

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članka 2., 3. i 21. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), donosim

ODLUKU

O DODJELI ODLIKOVANJA

Redom hrvatskog pletera za osobiti doprinos razvitku i ugledu Republike Hrvatske i dobrobiti njezinih građana, odlikuje se

CHRISTIAN LODA.

Klasa: 060-04/12-16/01

Urbroj: 71-05-04/1-12-01

Zagreb, 25. travnja 2012.

Predsjednik

Republike Hrvatske

Ivo Josipović, v. r.

Odluka, NN 75/2012-1745
## Odluka o dodjeli Povelje Republike Hrvatske Zapovjedništvu i sudionicima akcije "Miljevci - 1992"

### NN 75/2012 (6.7.2012.), Odluka o dodjeli Povelje Republike Hrvatske Zapovjedništvu i sudionicima akcije "Miljevci - 1992"

PREDSJEDNIK REPUBLIKE HRVATSKE

1746

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članka 2., 3. i 24. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

O DODJELI PRIZNANJA

Povelja Republike Hrvatske, za iznimno i uspješno izvedenu akciju »Miljevci« u lipnju 1992. godine, a u prigodi 20. obljetnice akcije, dodjeljuje se

ZAPOVJEDNIŠTVU I SUDIONICIMA AKCIJE »MILJEVCI – 1992«.

Klasa: 061-01/12-01/04

Urbroj: 71-05-04/1-12-01

Zagreb, 18. lipnja 2012.

Predsjednik

Republike Hrvatske

Ivo Josipović, v. r.

Odluka, NN 75/2012-1746
## Odluka o dodjeli Povelje Republike Hrvatske Hrvatskom stenografskom društvu

### NN 75/2012 (6.7.2012.), Odluka o dodjeli Povelje Republike Hrvatske Hrvatskom stenografskom društvu

PREDSJEDNIK REPUBLIKE HRVATSKE

1747

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članka 2., 3. i 24. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

O DODJELI PRIZNANJA

Povelja Republike Hrvatske, za izniman doprinos u procesima tehničkog napretka i modernizacije suvremenog društva, a u prigodi 130. obljetnice osnutka i djelovanja, dodjeljuje se

HRVATSKOM STENOGRAFSKOM DRUŠTVU.

Klasa: 061-01/12-01/05

Urbroj: 71-05-04/1-12-01

Zagreb, 18. lipnja 2012.

Predsjednik

Republike Hrvatske

Ivo Josipović, v. r.

Odluka, NN 75/2012-1747
## Odluka o dodjeli priznanja Zajednici protjeranih Hrvatska iz Srijema, Bačke i Banata

### NN 75/2012 (6.7.2012.), Odluka o dodjeli priznanja Zajednici protjeranih Hrvatska iz Srijema, Bačke i Banata

PREDSJEDNIK REPUBLIKE HRVATSKE

1748

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članka 2., 3. i 24. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141 /06), a na prijedlog Državnog povjereništva za odlikovanja i priznanja, donosim

ODLUKU

O DODJELI PRIZNANJA

Povelja Republike Hrvatske, za izniman i uspješan doprinos u promicanju, razvitku i unapređivanju tradicijskih vrijednosti i baštine protjeranih Hrvata iz Srijema, Bačke i Banata te očuvanju vlastitog kulturnog identiteta u širokoj lepezi bogatog mozaika hrvatske kulture, a u prigodi 20. obljetnice osnutka i djelovanja, dodjeljuje se

ZAJEDNICI PROTJERANIH HRVATA IZ SRIJEMA, BAČKE I BANATA.

Klasa: 061-01/12-01/06

Urbroj: 71-05-04/1-12-01

Zagreb, 18. lipnja 2012.

Predsjednik

Republike Hrvatske

Ivo Josipović, v. r.

Odluka, NN 75/2012-1748
## Odluka o dodjeli Povelje Republike Hrvatske Hrvatskom šahovskom savezu

### NN 75/2012 (6.7.2012.), Odluka o dodjeli Povelje Republike Hrvatske Hrvatskom šahovskom savezu

PREDSJEDNIK REPUBLIKE HRVATSKE

1749

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članka 2., 3. i 24. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

O DODJELI PRIZNANJA

Povelja Republike Hrvatske, za izniman doprinos u promociji šahovskog sporta u Republici Hrvatskoj i u svijetu, a u prigodi 100. obljetnice osnutka i djelovanja, dodjeljuje se

HRVATSKOM ŠAHOVSKOM SAVEZU.

Klasa: 061-01/12-01/07

Urbroj: 71-05-04/1-12-01

Zagreb, 18. lipnja 2012.

Predsjednik

Republike Hrvatske

Ivo Josipović, v. r.

Odluka, NN 75/2012-1749
## Uredba o visini trošarine za motorni benzin i plinsko ulje

### NN 75/2012 (6.7.2012.), Uredba o visini trošarine za motorni benzin i plinsko ulje

75 06.07.2012 Uredba o visini trošarine za motorni benzin i plinsko ulje

VLADA REPUBLIKE HRVATSKE

1750

Na temelju članka 70. stavka 10. Zakona o trošarinama (»Narodne novine«, broj 83/2009), Vlada Republike Hrvatske je na sjednici održanoj 5. srpnja 2012. godine donijela

UREDBU

O VISINI TROŠARINE NA MOTORNI BENZIN I PLINSKO ULJE

Članak 1.

Ovom Uredbom propisuje se visina trošarine koja se plaća na bezolovni motorni benzin koji se koristi kao pogonsko gorivo i na plinsko ulje za pogon, koji se proizvode ili uvoze i puštaju u potrošnju na području Republike Hrvatske.

Članak 2.

Trošarina na bezolovni motorni benzin iz tarifnih oznaka KN 2710 12 31, 2710 12 41, 2710 12 45, 2710 12 49, ex. 2710 20 90, koji se koristi kao pogonsko gorivo iz članka 70. stavka 3. točke 1. podtočke 1.2. Zakona o trošarinama, iznosi 3.100,00 kuna za 1000 litara.

Trošarina na plinsko ulje za pogon iz tarifnih oznaka KN
2710 19 43 do 2710 19 48 i 2710 20 11 do 2710 20 19 iz članka 70. stavka 3. točke 2. podtočke 2.1. Zakona o trošarinama, iznosi 2.200,00 kuna za 1000 litara.

Članak 3.

Danom stupanja na snagu ove Uredbe prestaje važiti Uredba o visinama trošarina na motorne benzine i plinsko ulje (»Narodne novine«, broj 28/2011).

Članak 4.

Ova Uredba objavit će se u »Narodnim novinama«, a stupa na snagu 10. srpnja 2012. godine.

Klasa: 410-19/12-01/05

Urbroj: 5030116-12-1

Zagreb, 5. srpnja 2012.

Predsjednik
Zoran Milanović, v. r.

Uredba, NN 75/2012-1750
## Odluka o najvišoj razini cijene plina za povlaštene kupce

### NN 75/2012 (6.7.2012.), Odluka o najvišoj razini cijene plina za povlaštene kupce

VLADA REPUBLIKE HRVATSKE

1751

Na temelju članka 72. Zakona o tržištu plina (»Narodne novine«, br. 40/2007, 152/2008, 83/2009 i 114/2011), Vlada Republike Hrvatske je na sjednici održanoj 5. srpnja 2012. godine donijela

ODLUKU

O NAJVIŠOJ RAZINI CIJENE PLINA ZA POVLAŠTENE KUPCE

I.

U cilju zaštite gospodarskog interesa Republike Hrvatske i osiguranja međunarodne konkurentnosti, ovom Odlukom propisuje se najviša razina cijene plina za povlaštene kupce koji obavljaju proizvodnu djelatnost s godišnjom potrošnjom manjom od 92,607 milijuna kWh (100 milijuna m3) plina, izuzev kućanstva.

Najviša razina cijene plina iz stavka 1. ove točke primjenjuje se do 30. rujna 2012. godine.

II.

Najviša razina cijene plina za kupce iz točke I. ove Odluke, određuje se u iznosu od 0,296954 kn/kWh.

III.

U cijenu plina iz točke II. ove Odluke nije uključeno skladištenje plina.

IV.

Danom stupanja na snagu ove Odluke prestaje važiti Odluka o najvišoj razini cijene plina za povlaštene kupce (»Narodne novine«, br. 92/2011, 154/2011, 38/2012 i 49/2012).

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 310-05/12-01/03

Urbroj: 5030105-12-6

Zagreb, 5. srpnja 2012.

Predsjednik

Zoran Milanović, v. r.

Odluka, NN 75/2012-1751
## Pravilnik o izmjenama Pravilnika o provedbi Mjere 202 "Priprema i provedba lokalnih strategija ruralnog razvoja" unutar IPARD programa

### NN 75/2012 (6.7.2012.), Pravilnik o izmjenama Pravilnika o provedbi Mjere 202 "Priprema i provedba lokalnih strategija ruralnog razvoja" unutar IPARD programa

MINISTARSTVO POLJOPRIVREDE

1753

Na temelju članaka 1. i 4. Zakona o potvrđivanju Sporazuma između Vlade Republike Hrvatske i Komisije europskih zajednica o pravilima za suradnju u vezi s financijskom pomoći Europske komisije Republici Hrvatskoj i provedbe pomoći u okviru komponente V. (IPARD) Instrumenta pretpristupne pomoći (IPA) (»Narodne novine – Međunarodni ugovori« br. 10/08), ministar nadležan za poljoprivredu donosi

PRAVILNIK

O IZMJENAMA PRAVILNIKA O PROVEDBI MJERE 202 – »PRIPREMA I PROVEDBA LOKALNIH STRATEGIJA RURALNOG RAZVOJA« UNUTAR IPARD PROGRAMA

Članak 1.

U Pravilniku o provedbi Mjere 202 – »Priprema i provedba lokalnih strategija ruralnog razvoja« unutar IPARD programa (»Narodne novine« broj 53/12) u članku 5. stavak 2. točka g) riječi: »najmanje 1 osoba do 29 godina, 1 osoba od 29 do 50 godina i 1 osoba preko 50 godina« se brišu.

Članak 2.

U Prilogu VII »PRIJAVNI OBRAZAC ZA MJERU 202« tablica 6. se mijenja i glasi:

6. TIJELA LAG-a

![](dodatni/422278.jpg)

Članak 3.

Ovaj Pravilnik stupa na snagu danom objave u »Narodnim novinama«.

Klasa: 011-02/09-01/73

Urbroj: 525-08/0478-12-22

Zagreb, 28. lipnja 2012.

Ministar
Tihomir Jakovina, v. r.

75 06.07.2012 Pravilnik o izmjenama Pravilnika o provedbi Mjere 202 "Priprema i provedba lokalnih strategija ruralnog razvoja" unutar IPARD programa

75 06.07.2012 Pravilnik o izmjenama Pravilnika o provedbi Mjere 202 "Priprema i provedba lokalnih strategija ruralnog razvoja" unutar IPARD programa

Pravilnik, NN 75/2012-1753
## Rješenje o prestanu ovlaštenja ALFA ATEST - REGIJA JUG d.o.o. iz Splita za obavljanje poslova zaštite na radu

### NN 75/2012 (6.7.2012.), Rješenje o prestanu ovlaštenja ALFA ATEST - REGIJA JUG d.o.o. iz Splita za obavljanje poslova zaštite na radu

75 06.07.2012 Rješenje o prestanu ovlaštenja ALFA ATEST - REGIJA JUG d.o.o. iz Splita za obavljanje poslova zaštite na radu

MINISTARSTVO RADA I MIROVINSKOGA SUSTAVA

1757

Na zahtjev društva ALFA ATEST – REGIJA JUG d.o.o. iz Splita, Mosorska 8, OIB: 43409152850, a temeljem članka 91. stavka 4. Zakona o zaštiti na radu (»Narodne novine«, broj 59/96, 94/96, 114/03, 100/04, 86/08, 116/08 i 75/09) i članka 19. stavka 2. Pravilnika o uvjetima pod kojima pravne osobe mogu obavljati poslove zaštite na radu (»Narodne novine«, broj 114/02 i 126/03), Ministarstvo rada i mirovinskoga sustava donosi

RJEŠENJE

I.

Prestaje ovlaštenje društvu ALFA ATEST – REGIJA JUG d.o.o. iz Splita, Mosorska 8, OIB: 43409152850, za obavljanje sljedećih poslova zaštite na radu:

1) izrada procjena opasnosti;

2) osposobljavanja radnika za rad na siguran način;

3) ispitivanja strojeva i uređaja s povećanim opasnostima;

4) ispitivanja u radnom okolišu:

4.1. ispitivanja fizikalnih čimbenika.

II.

Ovim rješenjem stavlja se izvan snage rješenje Ministarstva gospodarstva, rada i poduzetništva klasa: UP/I-115-01/11-04/03, urbroj: 526-08-03/2-11-2 od 8. veljače 2011. godine.

III.

Ovo rješenje objavit će se u »Narodnim novinama«.

Klasa: UP/I-115-01/12-04/13

Urbroj: 524-03-01-02/3-12-4

Zagreb, 28. lipnja 2012.

Ministar
prof. dr. sc. Mirando Mrsić, dr. med., v. r.

Rješenje, NN 75/2012-1757
## Zakon o prestanku važenja Zakona o naknadi za pružanje usluga u pokretnim elektroničkim komunikacijskim mrežama

### NN 76/2012 (9.7.2012.), Zakon o prestanku važenja Zakona o naknadi za pružanje usluga u pokretnim elektroničkim komunikacijskim mrežama

HRVATSKI SABOR

1760

Na temelju članak 89. Ustava Republike Hrvatske, donosim

ODLUKU

O PROGLAŠENJU ZAKONA O PRESTANKU VAŽENJA ZAKONA O NAKNADI ZA PRUŽANJE USLUGA U POKRETNIM ELEKTRONIČKIM KOMUNIKACIJSKIM MREŽAMA

Proglašavam Zakon o prestanku važenja Zakona o naknadi za pružanje usluga u pokretnim elektroničkim komunikacijskim mrežama, koji je Hrvatski sabor donio na sjednici 6. srpnja 2012. godine.

Klasa: 011-01/12-01/80

Urbroj: 71-05-03/1-12-2

Zagreb, 6. srpnja 2012.

Predsjednik

Republike Hrvatske

Ivo Josipović, v. r.

ZAKON

O PRESTANKU VAŽENJA ZAKONA O NAKNADI ZA PRUŽANJE USLUGA U POKRETNIM ELEKTRONIČKIM KOMUNIKACIJSKIM MREŽAMA

Članak 1.

Danom stupanja na snagu ovoga Zakona prestaje važiti Zakon o naknadi za pružanje usluga u pokretnim elektroničkim komunikacijskim mrežama (»Narodne novine«, br. 12/12.).

Članak 2.

Obveznici plaćanja naknade za pružanje usluga u pokretnim elektroničkim komunikacijskim mrežama obvezni su platiti navedenu naknadu i nadležnoj ispostavi Porezne uprave podnijeti izvješće o pruženim uslugama u pokretnim elektroničkim komunikacijskim mrežama na obrascu N-EKM propisanom Pravilnikom o obliku i sadržaju izvješća o pruženim uslugama u pokretnim elektroničkim komunikacijskim mrežama (»Narodne novine«, br. 17/12.) za mjesec lipanj do 15. srpnja 2012., a za mjesec srpanj do 15. kolovoza 2012.

Članak 3.

Ovaj Zakon stupa na snagu danom objave u »Narodnim novinama«

Klasa: 344-03/12-01/02

Zagreb, 6. srpnja 2012.

HRVATSKI SABOR

Potpredsjednik

Hrvatskoga sabora

Josip Leko, v. r.

Zakon, NN 76/2012-1760
## Uredba o izmjeni Uredbe o upravljanju i vođenju poslova lučkih uprava unutarnjih voda

### NN 76/2012 (9.7.2012.), Uredba o izmjeni Uredbe o upravljanju i vođenju poslova lučkih uprava unutarnjih voda

VLADA REPUBLIKE HRVATSKE

1764

Na temelju članka 137. stavka 6. Zakona o plovidbi i lukama unutarnjih voda (»Narodne novine« br. 109/2007 i 132/2007), Vlada Republike Hrvatske je na sjednici održanoj 5. srpnja 2012. godine donijela

UREDBU

O IZMJENI UREDBE O UPRAVLJANJU I VOĐENJU POSLOVA LUČKIH UPRAVA UNUTARNJIH VODA

Članak 1.

U Uredbi o upravljanju i vođenju poslova lučkih uprava unutarnjih voda (»Narodne novine« broj 100/2008), u članku 9. točki 5. iza riječi: »razlog« briše se zarez, stavlja se točka, a riječi: »vezan uz članak 8. ove Uredbe« brišu se.

Članak 2.

Ova Uredba stupa na snagu osmoga dana od dana objave u »Narodnim novinama«.

Klasa: 342-19/12-01/02

Urbroj: 5030120-12-1

Zagreb, 5. srpnja 2012.

Predsjednik

Zoran Milanović, v. r.

Uredba, NN 76/2012-1764
## Uredba o izmjeni Uredbe o visini trošarine na motorni benzin i plinsko ulje

### NN 76/2012 (9.7.2012.), Uredba o izmjeni Uredbe o visini trošarine na motorni benzin i plinsko ulje

VLADA REPUBLIKE HRVATSKE

1765

Na temelju članka 70. stavka 10. Zakona o trošarinama (»Narodne novine«, broj 83/2009), Vlada Republike Hrvatske je na sjednici održanoj 9. srpnja 2012. godine donijela

UREDBU

O IZMJENI UREDBE O VISINI TROŠARINE NA MOTORNI BENZIN I PLINSKO ULJE

Članak 1.

U Uredbi o visini trošarine na motorni benzin i plinsko ulje (»Narodne novine«, broj 75/2012), u članku 4. riječi: »10. srpnja 2012. godine« zamjenjuju se riječima: »24. srpnja 2012. godine«.

Članak 2.

Ova Uredba stupa na snagu danom objave u »Narodnim novinama«.

Klasa: 410-19/12-01/05

Urbroj: 5030116-12-3

Zagreb, 9. srpnja 2012.

Predsjednik

Zoran Milanović, v. r.

Uredba, NN 76/2012-1765
## Odluka o utvrđivanju visine nepovratne materijalne pomoći koju može uputiti ravnatelj Državne uprave za zaštitu i spašavanje

### NN 76/2012 (9.7.2012.), Odluka o utvrđivanju visine nepovratne materijalne pomoći koju može uputiti ravnatelj Državne uprave za zaštitu i spašavanje

VLADA REPUBLIKE HRVATSKE

1766

Na temelju članka 48. stavka 2. Zakona o zaštiti i spašavanju (»Narodne novine« br. 174/2004, 79/2007, 38/2009 i 127/2010), Vlada Republike Hrvatske je na sjednici održanoj 5. srpnja 2012. godine donijela

ODLUKU

O UTVRĐIVANJU VISINE NEPOVRATNE MATERIJALNE POMOĆI KOJU MOŽE UPUTITI RAVNATELJ DRŽAVNE UPRAVE ZA ZAŠTITU I SPAŠAVANJE

I.

Visina nepovratne materijalne pomoći koju može uputiti ravnatelj Državne uprave za zaštitu i spašavanje, u slučaju kada stanje u državi pogođenoj katastrofom ne trpi odgodu pružanja žurne pomoći, utvrđuje se u visini do 400.000,00 kuna.

II.

Ova Odluka stupa na snagu danom objave u »Narodnim novinama«.

Klasa: 351-01/12-01/04

Urbroj: 5030109-12-1

Zagreb, 5. srpnja 2012.

Predsjednik

Zoran Milanović, v. r.

Odluka, NN 76/2012-1766
## Odluka o izmjenama Odluke o osnivanju Povjerenstva za upravljanje sigurnošću u zračnom prometu

### NN 76/2012 (9.7.2012.), Odluka o izmjenama Odluke o osnivanju Povjerenstva za upravljanje sigurnošću u zračnom prometu

VLADA REPUBLIKE HRVATSKE

1767

Na temelju članka 58. Zakona o zračnom prometu (»Narodne novine« br. 69/2009 i 84/2011), Vlada Republike Hrvatske je na sjednici održanoj 5. srpnja 2012. godine donijela

ODLUKU

O IZMJENAMA ODLUKE O OSNIVANJU POVJERENSTVA ZA UPRAVLJANJE SIGURNOŠĆU U ZRAČNOM PROMETU

I.

U Odluci o osnivanju Povjerenstva za upravljanje sigurnošću u zračnom prometu (»Narodne novine« br. 37/2011 i 91/2011), u točki III. stavku 1. alineja 1. mijenja se i glasi:

»– Dan Simonić, pomoćnik ministra pomorstva, prometa i infrastrukture;«.

Alineja 8. mijenja se i glasi:

»– Nino Karamatić, Hrvatska kontrola zračne plovidbe d.o.o.«.

U stavku 2. riječi: »Ministarstvo mora, prometa i infrastrukture« zamjenjuju se riječima: »Ministarstvo pomorstva, prometa i infrastrukture.«.

II.

U točki VIII. stavku 4. riječi: »Ministarstva mora, prometa i infrastrukture« zamjenjuju se riječima: »Ministarstva pomorstva, prometa i infrastrukture.«.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 343-01/12-01/06

Urbroj: 5030120-12-1

Zagreb, 5. srpnja 2012.

Predsjednik

Zoran Milanović, v. r.

Odluka, NN 76/2012-1767
## Odluka o izmjenama Odluke o osnivanju Nacionalnog povjerenstva za zaštitu civilnog zračnog prometa

### NN 76/2012 (9.7.2012.), Odluka o izmjenama Odluke o osnivanju Nacionalnog povjerenstva za zaštitu civilnog zračnog prometa

VLADA REPUBLIKE HRVATSKE

1768

Na temelju članka 114. Zakona o zračnom prometu (»Narodne novine«, br. 69/2009 i 84/2011), Vlada Republike Hrvatske je na sjednici održanoj 5. srpnja 2012. godine donijela

ODLUKU

O IZMJENAMA ODLUKE O OSNIVANJU NACIONALNOG POVJERENSTVA ZA ZAŠTITU CIVILNOG ZRAČNOG PROMETA

I.

U Odluci o osnivanju Nacionalnog povjerenstva za zaštitu civilnog zračnog prometa (»Narodne novine«, br. 63/2010 i 91/2011), u točki II. podtočka 1. mijenja se i glasi:

»1. za predsjednika:

– Dan Simonić, pomoćnik ministra pomorstva, prometa i infrastrukture;«.

U podtočki 2. alineji 1. riječi: »Ministarstvo mora, prometa i infrastrukture« zamjenjuju se riječima: »Ministarstvo pomorstva, prometa i infrastrukture;«.

U alineji 3. riječi: »ravnatelj u Ministarstvu vanjskih poslova i europskih integracija« zamjenjuju se riječima: »Ministarstvo vanjskih i europskih poslova;«.

U alineji 5. riječi: »Ministarstvo zdravstva i socijalne skrbi« zamjenjuju se riječima: »Ministarstvo zdravlja;«.

Alineja 9. mijenja se i glasi:

»– Nino Karamatić, Hrvatska kontrola zračne plovidbe d.o.o.;«.

II.

U točki VII. stavku 1. riječi: »Ministarstva mora, prometa i infrastrukture« zamjenjuju se riječima: »Ministarstva pomorstva, prometa i infrastrukture«.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 343-01/12-01/05

Urbroj: 5030120-12-1

Zagreb, 5. srpnja 2012.

Predsjednik

Zoran Milanović, v. r.

Odluka, NN 76/2012-1768
## Odluka o izmjenama Odluke o osnivanju Nacionalnog povjerenstva za upravljanje zračnim prostorom

### NN 76/2012 (9.7.2012.), Odluka o izmjenama Odluke o osnivanju Nacionalnog povjerenstva za upravljanje zračnim prostorom

VLADA REPUBLIKE HRVATSKE

1769

Na temelju članka 31. stavka 2. Zakona o Vladi Republike Hrvatske (»Narodne novine«, broj 150/2011) i članka 95. stavka 3. Zakona o zračnom prometu (»Narodne novine«, br. 69/2009 i 84/2011), Vlada Republike Hrvatske je na sjednici održanoj 5. srpnja 2012. godine donijela

ODLUKU

O IZMJENAMA ODLUKE O OSNIVANJU NACIONALNOG POVJERENSTVA ZA UPRAVLJANJE ZRAČNIM PROSTOROM

I.

U Odluci o osnivanju Nacionalnog povjerenstva za upravljanje zračnim prostorom (»Narodne novine«, br. 116/2009, 93/2010, 126/2010 i 91/2011), u točki II. podtočki 2. alineja 1. briše se.

Alineja 7. mijenja se i glasi:

»– Vladimir Rajtar, Hrvatska kontrola zračne plovidbe d.o.o.«.

U podtočki 3. riječi: »Ministarstvo mora, prometa i infrastrukture« zamjenjuju se riječima: »Ministarstvo pomorstva, prometa i infrastrukture.«.

II.

U točki IV. stavak 2. briše se.

III.

U točki VII. stavku 3. riječi: »Ministarstva mora, prometa i infrastrukture« zamjenjuju se riječima: »Ministarstva pomorstva, prometa i infrastrukture.«.

IV.

U točki VIII. stavku 1. riječi: »Ministar mora, prometa i infrastrukture« zamjenjuju se riječima: »Ministar pomorstva, prometa i infrastrukture«.

U stavku 2. riječi: »Ministar mora, prometa i infrastrukture« zamjenjuju se riječima: »Ministar pomorstva, prometa i infrastrukture«.

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/12-01/23

Urbroj: 5030120-12-1

Zagreb, 5. srpnja 2012.

Predsjednik

Zoran Milanović, v. r.

Odluka, NN 76/2012-1769
## Pravilnik o dopuni Pravilnika o načinu provedbe obvezatne dezinfekcije, dezinsekcije i deratizacije

### NN 76/2012 (9.7.2012.), Pravilnik o dopuni Pravilnika o načinu provedbe obvezatne dezinfekcije, dezinsekcije i deratizacije

76 09.07.2012 Pravilnik o dopuni Pravilnika o načinu provedbe obvezatne dezinfekcije, dezinsekcije i deratizacije

MINISTARSTVO ZDRAVLJA

1775

Na temelju članka 81. točke 7. Zakona o zaštiti pučanstva od zaraznih bolesti (»Narodne novine« broj 79/07, 113/08 i 43/09) ministar zdravlja donosi

PRAVILNIK

O DOPUNI PRAVILNIKA O NAČINU PROVEDBE OBVEZATNE DEZINFEKCIJE, DEZINSEKCIJE I DERATIZACIJE

Članak 1.

U Pravilniku o načinu provedbe obvezatne dezinfekcije, dezinsekcije i deratizacije (»Narodne novine« broj 35/07) u članku 14., iza stavka 5. dodaje se stavak 6. koji glasi:

»Iznimno od odredbe stavka 5. ovoga članka, primjena pesticida toplim ili hladnim zamagljivanjem iz zrakoplova nad naseljenim područjima, nacionalnim parkovima i ostalim zaštićenim područjima dozvoljena je:

– ako je područje iz stavka 5. ovoga članka minirano, poplavljeno ili nedostupno iz drugog objektivnog razloga, ili

– ako proces dezinsekcije nije moguće obaviti na drugi, svrsishodan način.«

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/12-02/89

Urbroj: 534-10-1-1-1/3-12-2

Zagreb, 6. srpnja 2012.

Ministar
prof. dr. sc. Rajko Ostojić, dr. med., v. r.

Pravilnik, NN 76/2012-1775
## Pravilnik o dopuni Pravilnika o standardima i normativima prava na zdravstvenu zaštitu iz obveznog zdravstvenog osiguranja

### NN 76/2012 (9.7.2012.), Pravilnik o dopuni Pravilnika o standardima i normativima prava na zdravstvenu zaštitu iz obveznog zdravstvenog osiguranja

76 09.07.2012 Pravilnik o dopuni Pravilnika o standardima i normativima prava na zdravstvenu zaštitu iz obveznog zdravstvenog osiguranja

76 09.07.2012 Pravilnik o dopuni Pravilnika o standardima i normativima prava na zdravstvenu zaštitu iz obveznog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

1776

Na osnovi članka 21. Zakona o obveznom zdravstvenom osiguranju (»Narodne novine« broj 150/08., 94/09., 153/09., 71/10., 139/10., 49/11., 22/12. i 57/12.) i članka 26. Statuta Hrvatskog zavoda za zdravstveno osiguranje (»Narodne novine« broj 18/09., 33/10. i 8/11.) Upravno vijeće Hrvatskog zavoda za zdravstveno osiguranje na 11. sjednici održanoj 20. lipnja 2012. godine uz suglasnost ministra zdravlja, a prema prethodno pribavljenom mišljenju nadležnih komora donijelo je

PRAVILNIK

O DOPUNI PRAVILNIKA O STANDARDIMA I NORMATIVIMA PRAVA NA ZDRAVSTVENU ZAŠTITU IZ OBVEZNOG ZDRAVSTVENOG OSIGURANJA

Članak 1.

U Pravilniku o standardima i normativima prava na zdravstvenu zaštitu iz obveznog zdravstvenog osiguranja (»Narodne novine« broj 43/10., 71/10., 78/10., 88/10, 1/11., 6/11., 48/11., 50/11., 54/11., 61/11., 153/11. i 38/12.) u članku 19. iza stavka 1. dodaje se novi stavak 2. koji glasi:

»Iznimno od stavka 1. ovog članka Zavod posebnom odlukom Upravnog vijeća može utvrditi standardni broj recepata i uputnica za provođenje posebnih programa ugovorenih u svrhu unapređenja zdravstvene zaštite iz obveznog zdravstvenog osiguranja.«

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 025-04/12-01/130

Urbroj: 338-01-01-12-1

Zagreb, 20. lipnja 2012.

Predsjednik
Upravnog vijeća Hrvatskog zavoda
za zdravstveno osiguranje
mr. sc. Marijan Cesarik, dr. med., v. r.

Pravilnik, NN 76/2012-1776
## Pravilnik o izmjeni i dopuni Pravilnika o pravima, uvjetima i načinu korištenja zdravstvene zaštite u inozemstvu

### NN 76/2012 (9.7.2012.), Pravilnik o izmjeni i dopuni Pravilnika o pravima, uvjetima i načinu korištenja zdravstvene zaštite u inozemstvu

HRVATSKI ZAVOD ZA ZDRAVSTVENO OSIGURANJE

1777

Na osnovi članka 20. stavka 3. i članka 60. stavka 5. Zakona o obveznom zdravstvenom osiguranju (»Narodne novine« broj 150/08., 94/09., 153/09., 71/10., 139/10., 49/11., 22/12. i 57/12.), članka 26. točke 9. i 16. Statuta Hrvatskog zavoda za zdravstveno osiguranje (»Narodne novine« broj 18/09., 33/10. i 8/11.), Upravno vijeće Hrvatskog zavoda za zdravstveno osiguranje na 11. sjednici održanoj 20. lipnja 2012. godine, uz suglasnost ministra nadležnog za zdravstvo, donijelo je

PRAVILNIK

O IZMJENI I DOPUNI PRAVILNIKA O PRAVIMA, UVJETIMA I NAČINU KORIŠTENJA ZDRAVSTVENE ZAŠTITE U INOZEMSTVU

Članak 1.

U Pravilniku o pravima, uvjetima i načinu korištenja zdravstvene zaštite u inozemstvu (»Narodne novine« broj 50/09., 118/09., 4/10., 13/10. 14/10. 1/11., 16/11., 31/11., 93/11., 145/11. i 41/12.) u članku 22. stavku 2. tekst: »konzilij doktora specijalista referentnog centra Ministarstva zdravlja (u daljnjem tekstu: referentni centar) nadležan« mijenja se i glasi: »doktor specijalist ili liječnički konzilij iz referentnog centra Ministarstva zdravlja (u daljnjem tekstu: nadležni referentni centar) nadležnog«

U stavku 3. brišu se riječi: »konzilija doktora specijalista«.

U stavku 7. brišu se riječi: »konzilija doktora specijalista«.

U stavku 8. riječi: »konzilij doktora specijalista nadležnog referentnog centra« zamjenjuju se riječima: »nadležni referentni centar«.

U stavku 9. riječi: »konzilij doktora specijalista nadležnog referentnog centra« zamjenjuju se riječima: »nadležni referentni centar«.

U stavku 11. riječi: »konzilij doktora specijalista nadležnog referentnog centra« zamjenjuju se riječima: »nadležni referentni centar«.

Članak 2.

U članku 25. stavku 1. iza riječi: »sanitetski prijevoz« dodaju se riječi: »ili prijevoz vozilom hitne medicinske službe«.

Članak 3.

U članku 25.a u stavku 1. riječi: »konzilija doktora specijalista nadležnog referentnog centra« zamjenjuju se riječima: »doktora specijalista ili liječničkog konzilija iz referentnog centra«.

Članak 5.

U članku 25.b stavku 1. brišu se riječi: »konzilija doktora specijalista«.

Članak 6.

U članku 28. u stavku 3. i 4. brišu se riječi: »konzilija doktora specijalista«.

Članak 7.

Ovaj Pravilnik stupa na snagu osmog dana od dana objave u »Narodnim novinama«.

Klasa: 025-04/12-01/126

Urbroj: 338-01-01-12-1

Zagreb, 20. lipnja 2012.

Predsjednik

Upravnog vijeća Hrvatskog zavoda

za zdravstveno osiguranje

mr. sc. Marijan Cesarik, dr. med., v. r.

Pravilnik, NN 76/2012-1777
## Odluka o izmjenama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

### NN 76/2012 (9.7.2012.), Odluka o izmjenama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

1778

Na osnovi odredbi članka 68. Zakona o obveznom zdravstvenom osiguranju (»Narodne novine« broj 150/08., 94/09., 153/09. 71/10., 139/10., 49/11., 22/12. i 57/12.) i članka 26. Statuta Hrvatskog zavoda za zdravstveno osiguranje (»Narodne novine« broj 18/09., 33/10. i 8/11.) Upravno vijeće Hrvatskog zavoda za zdravstveno osiguranje na 11. sjednici održanoj 20. lipnja 2012. godine uz suglasnost ministra nadležnog za zdravlje, a prema prethodno pribavljenom mišljenju nadležnih komora donijelo je

ODLUKU

O IZMJENAMA ODLUKE O OSNOVAMA ZA SKLAPANJE UGOVORA O PROVOĐENJU ZDRAVSTVENE ZAŠTITE IZ OBVEZNOG ZDRAVSTVENOG OSIGURANJA

Članak 1.

U Odluci o osnovama za sklapaje ugovora o provođenju zdravstvene zaštite iz obveznog zdravstvenog osiguraja (»Narodne novine« broj 43/10., 71/10., 88/10., 124/10., 1/11., 6/11., 16/11., 31/11., 50/11., 61/11., 93/11., 126/11., 153/11., 38/12. i 51/12.) u članku 3. stavku 2. i 3. riječ: »specijalističke« zamjenjuje se riječju: »interne«.

Članak 2.

U članku 9. stavku 5. i 6. riječ: »specijalističke« zamjenjuje se riječju: »interne«.

Stavci 7. i 8. brišu se.

Dosadašnji stavak 9. postaje stavak 7.

Članak 3.

Ova Odluka stupa na snagu osmog dana od dana objave u »Narodnim novinama«

Klasa: 025-04/12-01/128

Urbroj: 338-01-01-12-1

Zagreb, 20. lipnja 2012.

Predsjednik

Upravnog vijeća Hrvatskog zavoda

za zdravstveno osiguranje

mr. sc. Marijan Cesarik, dr. med., v. r.

Odluka, NN 76/2012-1778
## Rješenje Visokog upravnog suda Republike Hrvatske broj: Us-8557/2011-9 od 9. svibnja 2012.

### NN 76/2012 (9.7.2012.), Rješenje Visokog upravnog suda Republike Hrvatske broj: Us-8557/2011-9 od 9. svibnja 2012.

VISOKI UPRAVNI SUD REPUBLIKE HRVATSKE

1786

RJEŠENJE

Visoki upravni sud Republike Hrvatske u vijeću sastavljenom od sudaca toga suda mr. sc. Ivice Kujundžića, predsjednika vijeća, Ljiljane Karlovčan-Đurović i Ane Berlengi Fellner, članica vijeća te sudske savjetnice Lidije Ravlić, zapisničarke, u upravnom sporu tužitelja Hrvatskog Telekoma d.d., Zagreb, Savska cesta 32, kojeg zastupa Maja Mandić, direktorica Odjela za korporativne regulatorne poslove po generalnoj punomoći Su-992/2009, protiv rješenja tužene Hrvatske agencije za poštu i elektroničke komunikacije, Zagreb, Jurišićeva 13, klasa: UP/I-344-07/11-01/32, urbroj: 376-09/JB2-11-1(IM) od 8. srpnja 2011., radi nadzora elektroničkih komunikacija, u nejavnoj sjednici vijeća održanoj 9. svibnja 2012.

riješio je

Ispravlja se očigledna pogreška u presudi ovoga Suda broj Us-8557/2011-5 od 28. ožujka 2012. tako da u izvorniku presude u uvodnom dijelu briše se od »8. srpnja 2009.« i ispravlja »od 8. srpnja 2011.«, u izreci presude briše se od »8. srpnja 2009.« i ispravlja »od 8. srpnja 2011.«.

Ovo rješenje objavit će se u »Narodnim novinama«.

Obrazloženje

Tužitelj je 3. svibnja 2012. podnio prijedlog za ispravak pogreške u pisanju te je istakao da je u uvodnom dijelu te u izreci presude pogrešno označen datum rješenja te da umjesto »8. srpnja 2009.« treba stajati »8. srpnja 2011.«

Kako se radi o očitoj pogrešci o pisanju, trebalo je u smislu odredbe članka 342. stavak 1. i 2. Zakona o parničnom postupku (»Narodne novine«, broj 53/91., 91/92., 122/99., 88/01., 117/03., 88/05., 2/07. – Odluka Ustavnog suda Republike Hrvatske i 84/08.) u svezi s člankom 60. Zakona o upravnim sporovima (»Narodne novine«, broj 53/91., 9/92. i 77/92.), riješiti kao u izreci.

Ovaj ispravak presude bit će unesen na kraju izvornika presude.

Broj: Us-8557/2011-9

Zagreb, 9. svibnja 2012.

Predsjednik vijeća

mr. sc. Ivica Kujundžić, v. r.

Rješenje, NN 76/2012-1786